אריאל אנרי

אריאל אנרי (בצרפתית ובקריאולית האיטית: Ariel Henry; נולד ב-6 בנובמבר 1949)<ref></ref> הוא פוליטיקאי מהאיטי, שכיהן כראש ממשלת האיטי וכנשיא האיטי בפועל מיולי 2021 עד אפריל 2024.<ref name=":1"></ref> נוירוכירורג במקצועו. הוא נחשב בין הכירורגים הטובים ביותר בהאיטי.<ref name=":3"></ref><ref name=":4"></ref><ref name=":5"></ref>

== ביוגרפיה ==
=== קריירה רפואית ===
אנרי נולד בשנת 1949. הוא למד נוירוכירורגיה אצל פרופסור קלוד גרוס בעיר מונפלייה שבצרפת, בין מרץ 1977 לדצמבר 1981. למד נוירופיזיולוגיה ונוירופתולוגיה בפקולטה לרפואה של אוניברסיטת מונפלייה בין השנים 1981–1984. עבד בבית הספר לאחיות במונפלייה בין 1980 ל-1981. בשנת 1983 קיבל תעודה על ביצוע בדיקת אלקטרואנצפלוגרפיה.<ref name=":1" /><ref name=":6"></ref><ref name=":4" />

מינואר 1982 עד דצמבר 1983 הועסק אנרי כעוזר נוירוכירורגי לפרופסור גרוס בבית החולים האוניברסיטאי גי דה שוליאק במונפלייה. לאחר מכן שימש כעוזרו של פרופסור פיליפ פרברו באותו בית חולים מאוקטובר 1983 עד פברואר 1985. בהמשך שימש כמנהל בית החולים האדוונטיסטי בהאיטי, בין מרץ 1985 ליוני 1987.<ref name=":1" /><ref name=":6" /><ref name=":4" />

בשנת 1989 סיים אנרי תואר שני באוניברסיטת לומה לינדה, בתחום הבריאות הבינלאומית.<ref name=":1" /><ref name=":6" />

את הפוסט-דוקטורט שלו עשה באוניברסיטת בוסטון מפברואר עד מאי 1990 ועסק שם בשיטות ניהול לבריאות בינלאומית. מדצמבר 1987 עד ינואר 2010 היה יועץ בתחום נוירוכירורגיה ונוירולוגיה במרכז סן ונסן לילדים עם מוגבלויות בפורט-או-פרנס, בירת האיטי.<ref name=":1" /><ref name=":6" />

בנוסף לכל, אנרי היה מרצה בתוכנית "מאסטר לבריאות הציבור" של אוניברסיטת לומה לינדה, שהתקיימה מחוץ לקמפוס, בין השנים 1989 ל-1991, ופרופסור לנוירולוגיה באוניברסיטת קיסקייה מאוקטובר 1999 עד ינואר 2010.<ref name=":1" /><ref name=":6" />

הוא שימש כיועץ לשר הבריאות של האיטי ממרץ 1993 עד פברואר 1995, וכן כיועץ לארגון הבריאות הפאן-אמריקני ולארגון הבריאות העולמי בין השנים 1993-1996.<ref name=":1" /><ref name=":6" />

הוא היה מנהל סוכנות הפיתוח בהאיטי של פרויקט הישרדות ילדים באזורים עירוניים וכפריים מנובמבר 1985 עד פברואר 1992, מנהל התוכנית למרפאות שיקום תזונתי מינואר 1986 עד נובמבר 1989 וסמנכ"ל התוכנית בין השנים 1992 ל-1996. בנוסף, הוא היה מנהל הבריאות של הכנסייה האדוונטיסטית בקריביים. בין השנים 1992–1999 שימש כיו"ר הדירקטוריון של החברה לרווחה אקומנית.<ref name=":1" /><ref name=":6" />

אנרי הוא חבר האגודה הצרפתית לנוירוכירורגיה מאז 1984, חבר בוועדה הלאומית למיגור שיתוק ילדים בהאיטי מאז שנוסדה, במרץ 1990, וראש המחלקה הנוירוכירורגית של בית החולים ברנאר מבס מאז אוקטובר 2014. הוא היה אחראי על בריאות הציבור לאחר רעידת האדמה בהאיטי בשנת 2010 ולאחר התפרצות הכולרה בהאיטי.<ref name=":1" /><ref name=":6" /><ref name=":4" />

ב-26 במרץ 2020 מונה על ידי נשיא האיטי, ז'ובנל מואיז, לחבר הקבינט המדעי, המונה 17 חברים, האחראי על המאבק במגפת הקורונה בהאיטי.<ref name=":1" /><ref name=":6" /><ref name=":4" />

=== קריירה פוליטית ===
אנרי נכנס לפוליטיקה של האיטי כמנהיג תנועת ההתכנסות הדמוקרטית שביקשה להפיל את הנשיא ז'אן-ברטראן אריסטיד. הוא ומיכה גילארד הובילו את האופוזיציה נגד הנשיא בפורום הבינלאומי. לאחר התפטרות אריסטיד בשנת 2004, אנרי קרא לממשלת מעבר המבוססת על קונצנזוס ובחירות חדשות. מאוחר יותר הוא הפך לחלק מ"מועצת החכמים", המונה שבעה חברים. המועצה נתמכה על ידי ארצות הברית ונבחרה לחברי ממשלת המעבר.

הוא תמך ברנה פרבאל לאחר שנבחר לנשיא.

ביוני 2006 הוא מונה למנכ"ל משרד הבריאות של האיטי. הוא נותר בתפקיד עד ספטמבר 2008,<ref name=":4" /> אז מונה לשר הבריאות וכיהן בתפקיד זה עד אוקטובר 2011. במהלך כהונתו כשר הבריאות, הוא עסק בשביתות בבית החולים הכללי בפורט-או-פרנס, עבד לצד ארצות הברית בניהול בריאות הציבור לאחר רעידת האדמה ב-2010, וייעל את כספי המשרד, מה שאיפשר מימון אמריקאי ישיר של תוכניותיו.<ref name=":1" />

אנרי הוא חבר במפלגת אינייט (ליזום), מפלגת מרכז שמאל וסוציאל-דמוקרטית.

הוא נבחר לשר הפנים והקהילות הטריטוריאליות, בשנת 2015, על ידי הנשיא מישל מרטלי,<ref></ref> לאחר שהאחרון הגיע להסכמה עם מפלגות האופוזיציה בעקבות מחאה נגד הממשלה. אנרי כיהן בתפקיד זה בין 22 בינואר 2015 ל-11 בספטמבר 2015, אז מונה לשר הרווחה והעבודה על ידי ראש הממשלה אוונס פול.<ref name=":1" /><ref name=":4" /> הוא שימש כשר הרווחה עד 26 במרץ 2016.<ref name=":1" /><ref name=":6" /><ref name=":4" /><ref></ref>

ב-5 ביולי 2021 הוא נבחר לראשות הממשלה של האיטי על ידי הנשיא ז'ובנל מואיז,<ref name=":1" /><ref name=":3" /><ref name=":5" /><ref></ref><ref></ref> אך כעבור יומיים נרצח מואיז, מה שבלם את העברת השלטון.<ref name=":4" /><ref name=":0"></ref> באותה תקופה השתלט ראש הממשלה המכהן קלוד ז'וזף על הנשיא, בגיבוי הצבא. הוא הוכר על ידי ארצות הברית כראש הממשלה החוקי.

ב-19 ביולי 2021 הודיע ז'וזף כי יתפטר מראשות הממשלה ומהנשיאות, ובמקומו יכהן אנרי כראש הממשלה וכנשיא בפועל, אך לא מבחינה רשמית. ב-20 ביולי התפטר ז'וזף.<ref name=":4" /><ref></ref><ref></ref><ref></ref><ref name=":5" />

ב-8 בספטמבר הציג אנרי הצעה לחוקה החדשה. בין הצעותיו, ייתנו לנשיא סמכויות נוספות ואילו תפקיד ראש הממשלה יבוטל כדי לאפשר את העברת מדיניות הממשלה ביתר קלות. פקידי ממשלה, שרים ונשיאים יוכלו להישפט בפני בתי משפט ברגע שהם עוזבים את משרדם.

ב-11 בספטמבר חתם אנרי עם מפלגות מהאופוזיציה הסכם על ממשלת מעבר. על פי ההסכם, עד לבחירות, תהיה ממשלת מעבר ללא נשיא כלל, והכוח הביצועי יהיה בידי הממשלה וראש הממשלה. כמו כן, תוקם ועדת בחירות חדשה.<ref></ref>

ב-15 בספטמבר התובע הציבורי הראשי, בד-פורד קלוד, האשים את אנרי במעורבות ברצח ז'ובנל מואיז. אנרי הכחיש. לאחר ההאשמה, פיטר אנרי את קלוד מתפקידו.<ref></ref> בנוסף, פוטר שר המשפטים, רוקפלר ונסן, לאחר שהורה להגביר את האבטחה של קלוד, עקב איומים על חייו.

עקב הכחשת אנרי בהשתתפות ברצח, התפטר מזכ"ל הממשלה, רנלד לובריץ'.

ב-27 בספטמבר פירק אנרי את מועצת הבחירות, ועקב כך, נדחו הבחירות לתאריך לא ידוע.

ב-17 באוקטובר, לאחר טקס לזכרו של ז'אן-ז'אק דסאלין, קיסר האיטי, נזרקו אבנים לעברו של אנרי ולאחר מכן החלו לירות עליו. מאבטחיו ניהלו קרב יריות ולא היו נפגעים.

ב-1 בינואר 2022 בוצע ניסיון התנקשות באנרי, מחוץ לקתדרלה בגונאיב, שם התרחש טקס לציון 218 שנות עצמאות של האיטי. לאחר הטקס, יצא אנרי עם מאבטחיו מהקתדרלה, אז החל קרב יריות בין מאבטחיו למספר אנשים חמושים. אנרי יצא ללא פגע, אך בקרב מת אדם אחד ונפצעו שניים. כמו כן, נסדקה שמשתו של הרכב של אנרי מכדור.<ref></ref><ref></ref>

במרץ 2024 התפטר מתפקידו בעקבות השתלטות כנופיות בהנהגתו של ג'ימי שריזייה ("ברביקיו") על המדינה<ref></ref><ref></ref>.

== חיים אישיים ==
אריאל אנרי הוא בנו של אלי ס. אנרי, שהיה כומר וזקן הכנסייה האדוונטיסטית של היום השביעי.<ref name=":4" /><ref></ref> אריאל נשוי לאנני קלוד מאסיאו. יש לו חמישה אחים, בהם אחיו אלי, שהוא כומר ונשיא החטיבה הבין-אמריקאית של אדוונטיסטים של היום השביעי.<ref name=":4" />

==קישורים חיצוניים==

== הערות שוליים ==

קטגוריה:ראשי ממשלת האיטי
קטגוריה:נשיאי האיטי
קטגוריה:שרי פנים
קטגוריה:נוירוכירורגים
קטגוריה:שרי עבודה
קטגוריה:רופאים האיטים
קטגוריה:בוגרי אוניברסיטת בוסטון
קטגוריה:בוגרי אוניברסיטת קיסקייה
קטגוריה:האיטים שנולדו ב-1946